- Hindi News
- National
- लाइटों के लिए उखाड़े खंभों से जगह जगह हो गए गड्ढे, लोगों को हाे रही परेशानी
लाइटों के लिए उखाड़े खंभों से जगह-जगह हो गए गड्ढे, लोगों को हाे रही परेशानी
हुडाने कुछ दिन पहले शहर के कई सेक्टरों से पुरानी स्ट्रीट लाइटों के खंभे उखाड़े थे। ऐसा इसलिए क्योंकि उनका कहना था कि अब शहर में नई लाइटें लगने जा रही हैं जिसके कारण उन्हें पुराने स्ट्रीट लाइटों के खंभे उखाड़ने पड़ रहे हैं। वहीं, हैरत की बात यह है कि हुडा ने कई सेक्टरों से खंभे तो उखाड़ लिए हैं, लेकिन खंभे उखाड़ने के बाद उन जगहों पर कई फीट गहरे गड्ढे बन गए हैं जिससे अब हादसे होने का खतरा बना हुआ है। वहीं, सेक्टर 8 के यजुर ने बताया कि वह यहां अपने कोचिंग इंस्टीट्यूट में आते हैं। रविवार को रात करीब 9 बजे उनकी एक्टिवा का टायर यहां एक गहरे गड्ढे में फंस गया। यहां पहले स्ट्रीट लाइट का खंभा था, अब गड्ढा बना हुआ है।
tgl_Latn sot_Latn hin_Deva hin_Deva hin_Deva